Indokiinan sodan aikana Salan kannatti puolustukseen keskittyvää taktiikkaa. Hänen alaisensa ranskalaisjoukot eivät pystyneet pysäyttämään Việt Minhin etenemistä Laosiin huhtikuussa 1953 ja Salan korvattiin tehtävissään kenraali Henri Navarrella. Hieman myöhemmin käytiin ranskalaisten huomattavaan tappioon päättynyt Điện Biên Phủn taistelu. Salan palasi Indokiinaan tappion jälkeen yhdessä kenraali Paul Élyn kanssa osana komissiota, joka päätyi suosittelemaan kaikkien ranskalaisjoukkojen vetämistä Etelä-Vietnamiin.